recursal/SuperWikiNEXT-32B huggingface dataset:
**புகழ்** (*Pugazh*) 14.11.1990 பொழுதுபோக்கு நிகழ்ச்சிகளில் நடிக்கும் ஒரு நகைச்சுவை நடிகர் ஆவார். விஜய் தொலைக்காட்சியின் "கலக்கப்போவது யாரு" நிகழ்ச்சியில் தனது திறமையை வெளிப்படுத்த முயன்றார். அந்த நிகழ்ச்சிக்கு இவர் தெரிவு செய்யப்படாததால் "அது, இது, எது?" என்னும் பொழுதுபோக்கு நிகழ்ச்சியில் பெண் வேடமிட்டு தனது திறமையை வெளிக்காட்ட முயன்றார். "சிரிப்புடா" எனும் நிகழ்ச்சியிலும் சிறு சிறு கதாபாத்திரங்களில் நடித்து வந்தார். இதில் அவர் பெண் வேடமிட்டு நடித்த போது அவரின் நளினமான உடல் மொழிகளும் நகைச்சுவை தரும் உணர்ச்சிகளும் பலரை கவர்ந்தது. விஜய் தொலைக்காட்சியில் தொடங்கிய குக்கு வித் கோமாளி என்னும் நிகழ்ச்சியில் ஒரு கோமாளியாக அவர் தனது திறமையை வெளிப்படுத்தினார். சமையலும் நகைச்சுவை கலாட்டாவும் கலந்த இந்நிகழ்ச்சி பலரின் கவனத்தை ஈர்த்தது. அதில் ஒவ்வொரு அத்தியாயத்திலும் அவர் செய்த நகைச்சுவை பாவனைகளும், நகைச்சுவையும், உணர்ச்சிகளை வெளிப்படுத்தும் விதமும் மக்களை அந்நிகழ்ச்சியின் பக்கம் ஈர்த்தது. ஒவ்வொரு முறையும் ஒரு போட்டியாளருக்கு ஒரு கோமாளி உதவியாளராக சேர்வார். ரம்யா பாண்டியனுடன் சேர்ந்து இவர் செய்த குறும்பு சேட்டைகளும், நகைச்சுவைகளும் மக்களை சிரிக்க வைத்தது. அதேபோன்று சமையலிலும் ஈடுகொடுத்து போட்டியாளர்களின் மனதைக் கவர்ந்தார். இதனால் அந்நிகழ்ச்சியில் உள்ள பெரும்பாலான போட்டியாளர்களுக்கு புகழ் மிகவும் விருப்பமான கோமாளியாக அமைந்தார். அதன் பிறகு தொலைக்காட்சியில் வந்த பல நிகழ்ச்சிகளில் அவர் தனது நகைச்சுவையால் பல மக்களை மகிழ வைத்தார். பின் சிறிது காலம் கழித்து தொடங்கிய குக்கு வித் கோமாளி தொடர்களில் பல வகையான கதாபாத்திரங்களில் தனது நகைச்சுவைத் திறனை வெளிப்படுத்தி கைதட்டல்களை வாங்கினார். இந்நிகழ்ச்சியின் மூலம் இவர் அடைந்த புகழின் காரணமாக பல படங்களிலும் நகைச்சுவை நடிகராக நடிக்கவுள்ளார். இந்நிகழ்ச்சி மூலம் தற்போது மூன்று விருதுகளையும் பெற்றுள்ளார். கடலூரில் ஒரு சாமானிய குடும்பத்தில் பிறந்த இவர் சென்னையில் எண்ணற்ற வேலைகளை செய்து தனது உழைப்பால் இப்பொழுது ஒரு கலைஞனாக உயர்ந்துள்ளார். இப்போது வலையொளியில் பரட்டை புகழ் என்ற பெயரிலான முகவரியில் காணொளிகளையும் வெளியிட்டு வருகிறார்.

மேற்கோள்கள்
-----------

1. ↑  அஸ்வினி.சி (in ta). *`ரூஃபிங் வேலைக்குப் போனேன்; 5 நரம்பு கட்டாகிருச்சு!' - கலங்கவைக்கும் `குக் வித் கோமாளி’ புகழ்*.. பார்த்த நாள்: 2021-04-17.
2. ↑  "‘குக் வித் கோமாளி’ முடிந்தால் என்ன? ‘பரட்டை புகழ்’ சேனல் இருக்கே!" (in ta-IN). .
3. ↑  "விஜய் சேதுபதி படத்தைத் தொடர்ந்து ‘மாநாடு’ படத்தில் இணைந்த குக் வித் கோமாளி புகழ் : ரசிகர்கள் கொண்டாட்டம்!". .
**தேசிய ஐதரசன் ஆற்றல் செயல் திட்டம் (National hydrogen energy road map)** என்ற திட்டம் இந்தியாவில் தேசிய ஐதரசன் ஆற்றல் வாரியத்தால் 2003 ஆம் ஆண்டில் தொடங்கப்பட்டது. ஐதரசன் ஆற்றலின் பல்வேறு துறைகளில் இதன் உற்பத்தி, சேமிப்பு, போக்குவரத்து உள்ளிட்ட தொழில்நுட்ப இடைவெளிகளைக் குறைக்க 2006 ஆம் ஆண்டில் அங்கீகரிக்கப்பட்டது. பங்கீடு , பயன்பாடுகள், பாதுகாப்பு, குறியீடுகள் மற்றும் தரநிலைகள் மற்றும் 2020 வரையிலான காலத்திற்கான திறன் மேம்பாடு ஆகியவை இத்திட்டத்தின் இலக்குகளாகும்.    இந்த திட்டம் புதிய மற்றும் புதுப்பிக்கத்தக்க எரிசக்தி அமைச்சகத்தின் வழிகாட்டுதலின் கீழ் செயல்படுகிறது.

பெட்ரோலியப் பொருட்களின் இறக்குமதியில் இந்தியா சார்ந்திருப்பதைக் குறைத்து, பல்வேறு, உள்நாட்டு, மற்றும் நிலையான புதிய மற்றும் புதுப்பிக்கத்தக்க எரிசக்தி ஆதாரங்களின் பயன்பாட்டை ஊக்குவிப்பதை இந்தத் திட்டம் நோக்கமாகக் கொண்டுள்ளது. தொலைதூர கிராமப்புறம் மற்றும் பிற மின்சாரம் பற்றாக்குறை பகுதிகளுக்கு மின்சாரம் வழங்குதல் மற்றும் போக்குவரத்து மற்றும் மின் உற்பத்திக்கான எரிபொருளாக ஐதரசனை பயன்படுத்துவதை ஊக்குவித்தல்; ஆற்றல் உற்பத்தி மற்றும் நுகர்வு ஆகியவற்றிலிருந்து கார்பன் உமிழ்வைக் குறைக்க, மின்சார உற்பத்தியின் நம்பகத்தன்மை மற்றும் செயல்திறனை அதிகரிக்க; 2020 ஆம் ஆண்டளவில் எரிபொருள் செல்களைப் பயன்படுத்தி 1000 மெகாவாட் மின்சாரம் மற்றும் 2020 ஆம் ஆண்டளவில் ஐதரசன் அடிப்படையிலான உள் எரி இயந்திரங்கள் மற்றும் எரிபொருள் கலங்களில் இயங்கும் 1 மில்லியன் வாகனங்கள்  ஆகியவை இத்திட்டத்தின் இலக்குகளாக இருந்தன. 

1. ↑  June 2007 – India-National Hydrogen Energy Road Map
2. ↑  June 2008 – Pathway to the Transition to the Hydrogen Energy Economy in India
3. ↑  2007 – Path Way for Transition to Hydrogen Energy for India
4. ↑  "Ministry of New and Renewable Energy – Hydrogen Energy". .
5. ↑  "Carbon Neutral Fuels and Chemicals from Standalone Biomass Refineries". .

மேற்கோள்கள்
-----------

புற இணைப்புகள்
--------------

* புதிய மற்றும் புதுப்பிக்கத்தக்க எரிசக்தி அமைச்சகத்தின் முகப்புப்பக்கம்
* ஐதரசன் பொருளாதாரத்திற்கான பன்னாட்டுக் கூட்டாண்மை
**குஞ்சா நரசிம்ம சுவாமி கோயில்** (*Gunja Narasima Swamy Temple*) இந்தியாவின் கர்நாடக மாநிலமான மைசூர் மாவட்டத்தில் உள்ள திருமாக்கூடல் நரசிபுரம் எனும் ஊரில் அமைந்த இந்து கோவிலாகும். இந்த நகரம் வரலாற்று முக்கியத்துவம் வாய்ந்த மைசூர் நகரிலிருந்து 20 மைல் தென்கிழக்கில் அமைந்துள்ளது. இந்த கோயில் விஜயநகர சாம்ராஜ்யத்தின் 16 ஆவது ஆட்சிக்கு முந்தையது எனக் கருதப்படுகிறது. இது வழக்கமான திராவிட பாணியில் நுழைவாயிலின் (மகாத்துவாரம்) மேல் ஒரு பெரிய கோபுரம் உள்ளது. இங்குள்ள கருவறைக்கு முன்னால் நான்கு தூண்கள் கொண்ட மண்டபம் ஒன்று கட்டப்பட்டுள்ளது. காவேரி நதி மற்றும் கபினி நதியின் சங்கமத்தில் அமைந்துள்ள இந்த கோயில் இந்துக்களால் புனிதமாக கருதப்படுகிறது. பிரதான நுழைவாயிலின் முன்புறத்தில் வளரும் குன்றிமணி (கன்னடத்தில் *குலகன்ஜி* என அழைக்கப்படுகிறது) மரம் (*அப்ரஸ் ப்ரிகேட்டோரியஸ்*) என்பதிலிருந்து இந்த கோயிலுக்கு குஞ்சா நரசிம்ம சுவாமி கோயில் என்ற பெயர் வந்தது; இங்குள்ள குன்றிமணி மரத்தின் காலத்தை கணக்கிட்டு, இந்த கோயில் வாரணாசியை (காசி) விட புனிதமானது என்று பெருமையாக உள்ளூர்வாசிகள் கூறுகின்றனர். கோயிலில் உள்ள சிற்பங்களில் இந்து கடவுளான நரசிம்மர், குன்றுமணி மரத்தின் குச்சியையும், மறுகையில், ஒரு தண்டத்தையும் வைத்திருக்கிறார். அரக்கனான இரணியகசிபுவின் சிற்பமும் இங்கு உள்ளது. 

பிரித்தானிய அரசு கால வரலாற்றாசிரியரும், கல்வெட்டுக் கலைஞருமான *பி. லூயிஸ் ரைஸி*ன் கூற்றுப்படி, இந்த கோயில் மைசூரின் *தலாவோயின்* (நிலப்பிரபுத்துவ பிரபு) ஆதரவில் ஆண்டு பராமரிப்புடன் இருந்தது. இந்த நேரத்தில் கோயில் பழுதுபார்ப்பு மற்றும் அலங்காரங்களுக்கு உட்பட்டதாக பதிவுகள் குறிப்பிடுகின்றன.  இந்த கோயில் இந்திய தொல்பொருள் ஆய்வின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாகும்.  இக்கோயிலுக்கு அருகில், அகஸ்தியஸ்வரர் கோயில் என்று அழைக்கப்படும் மற்றொரு கோயிலும் உள்ளது. இந்த இரு கோயில்களும் ஆண்டுதோறும் ஏராளமான பக்தர்களை ஈர்க்கும் ஒரு புனிதயாத்திரைத் தலமாக உள்ளது.

படத்தொகுப்பு
------------

* குஞ்சா நரசிம்ம சுவாமி கோவில் வளாகம், வெளிப்புறத் தோற்றம்.குஞ்சா நரசிம்ம சுவாமி கோவில் வளாகம், வெளிப்புறத் தோற்றம்.
* திருமக்குடல் நரசிபுரத்தில் உள்ள குஞ்சா நரசிம்ம சுவாமி கோயிலின் காட்சி.திருமக்குடல் நரசிபுரத்தில் உள்ள குஞ்சா நரசிம்ம சுவாமி கோயிலின் காட்சி.
* திருமக்குடல் நரசிபுரத்தில் உள்ள குஞ்சா நரசிம்ம சுவாமி கோயிலின் பின்புற பிரகாரத்தில் காணப்படும் ஒரு சிறிய சன்னதிக்கு மேல் உள்ள அலங்கார கதவு.திருமக்குடல் நரசிபுரத்தில் உள்ள குஞ்சா நரசிம்ம சுவாமி கோயிலின் பின்புற பிரகாரத்தில் காணப்படும் ஒரு சிறிய சன்னதிக்கு மேல் உள்ள அலங்கார கதவு.
* திருமக்குடல் நரசிபுரத்தில் உள்ள குஞ்சா நரசிம்மசுவாமி கோயிலின் மண்டபத்திலுள்ள தூண் நுழைவாயில் பகுதி.திருமக்குடல் நரசிபுரத்தில் உள்ள குஞ்சா நரசிம்மசுவாமி கோயிலின் மண்டபத்திலுள்ள தூண் நுழைவாயில் பகுதி.

இதனையும் காண்க
--------------

* திருமாக்கூடல் நரசிபுரம்

குறிப்புகள்
-----------

1. 1 2  "Ancient shrine wears a new look". The Hindu. .
2. ↑  Rice B.L. (1887), p312, *Mysore: A Gazetteer Compiled for Government - vol 2*, Asian Educational Services, ISBN 81-206-0977-8
3. ↑  "Protected Monuments in Karnataka". Indira Gandhi National Center for the Arts. .
4. ↑  Sajnani Manohar (2001), p171, *Encyclopaedia of Tourism Resources in India, Volume 2*, Gyan Publishing, New Delhi, ISBN 81-7835-018-1

வெளி இணைப்புகள்
---------------

விக்கிமீடியா பொதுவகத்தில்,  
 ***குஞ்சா நரசிம்ம சுவாமி கோயில், திருமக்குடல் நரசிபுரம்***   
என்பதின் ஊடகங்கள் உள்ளன.
திரவ நைதரசன்
திரவ நைதரசனைப் பயன்படுத்தி மாணவர்கள் வீட்டில் பனிக்கூழ் தயாரித்தனர்.
**திரவ நைதரசன்** (*liquid nitrogen*) என்பது மிகவும் குறைந்த வெப்பநிலையில் திரவ நிலையில் இருக்கும் நைதரசன் ஆகும். இது ஒரு நிறமற்ற தெளிவான திரவம் ஆகும். இதன் கொதிநிலையில் (−195.79 °C (77 K; −320 °F)\*) அடர்த்தி 0.807 கி/மிலி ஆகும். இதன் மின்கோடுபுவூடக மாறிலி 1.43. நைதரசன் முதன் முதலில் 1883 ஏப்ரல் 15 இல் சகில்லோனியன் பல்கலைக்கழகத்தில் போலந்து இயற்பியலாளர்களான சிக்முந்த் வுரூபிளேவ்ஸ்கி, கரோல் ஓல்செவ்சுக்கி ஆகியோரால் திரவமாக்கப்பட்டது. தொழில்முறையில் இது திரவக் காற்றை பகுதிபடக் காய்ச்சி வடித்தலின் மூலம் உருவாக்கப்படுகிறது. திரவ நைதரசன் பொதுவாக **LN2**, "LIN" அல்லது "LN" ஆகிய சுருக்கக் குறியீட்டினால் குறிப்பிடப்படுகிறது. திரவ நைதரசன் ஒரு ஈரணுத் திரவம் ஆகும். அதாவது திரவமாக்கலின் போது N2 வளிமத்தின் N சகப் பிணைப்பின் ஈரணு இயல்பு மாற்றமடையாமல் இருக்கும்.

மேற்கோள்கள்
-----------

1. ↑  Murphy, E. J.; Morgan, S. O.. "The Dielectric Properties of Insulating Materials".. பார்த்த நாள்: 2-10-2012.
2. ↑  Tilden, William Augustus (2009). *A Short History of the Progress of Scientific Chemistry in Our Own Times*. BiblioBazaar, LLC. பக். 249. பன்னாட்டுத் தரப்புத்தக எண்:1-103-35842-1. .
3. ↑  Henshaw, D. G.; Hurst, D. G.; Pope, N. K. (1953). "Structure of Liquid Nitrogen, Oxygen, and Argon by Neutron Diffraction". *Physical Review* **92**: 1229. doi:10.1103/PhysRev.92.1229.
**இந்திராணி நடேசன்** (Indranee Elizabeth Nadisen), சிஙப்பூரைச் சேர்ந்த குழ்ந்தைகள் பாதுகாப்புக்கு போராடும் சமூகத் தன்னார்வலர். சிங்கப்பூர் சமூக வளர்ச்சி அமைச்சின் குழந்தைத் தத்தெடுப்புத் திட்டத்தை முன்னெடுக்கும் வகையில், ஒதுக்கப்பட்ட, ஆதரவற்ற குழந்தைகளை தாதியாக தத்தெடுத்திருக்கிறார். இத்திட்டத்தில் அதிகப் பங்கெடுத்து 43 குழந்தைகளைப் பாதுகாத்து வளர்த்து சாதனை படைத்திருக்கிறார். இத்திட்டத்தின் முன்மாதிரி என அங்கீகரிக்கப்பட்டுள்ளார். இந்திராணி சீன இனத்தைச் சேர்ந்தவர். சிறு வயதில் இந்தியக் குடும்பத்தினரால் தத்தெடுக்கப்பட்டார். வளர்ந்த பிறகு தானும் குழந்தைகளைத் தத்தெடுத்து வளர்த்தார். பின்னர் உரிய நேரத்தில் குழந்தைகளை அவர்களின் பெற்றோரிடம் ஒப்படைத்துவிடுவார். 2001 ஆம் ஆண்டில் சமூக வளர்ச்சி மற்றும் விளையாட்டுக்கான அமைச்சின் சார்பில் இவ்வமைச்சின் நண்பர் என்ற விருதினைப் பெற்றார்.. 2003 ஆம் ஆண்டில் ரீடர்சு டைசசுட்டு, முன்மாதிரி ஆசியர் விருதினை வழங்கியது./ref>

மேற்கோள்கள்
-----------

1. ↑  Kenny, Chee (2008-09-10). "Model foster mum calls it a day". My Paper. p. A3.
2. ↑  Melissa, Sim (2008-09-10). "She's foster mum to 43; Madam Indranee has been taking in children for the past 32 years". Singapore: Straits Times. p. B1.
3. ↑   *Recipients of the Outstanding MCDS Volunteer Award and Friend of MCDS Award*. Singapore: Ministry of Community Development, Youth and Sports இம் மூலத்தில் இருந்து 2007-07-14 அன்று. பரணிடப்பட்டது... பார்த்த நாள்: 2008-12-06.
4. ↑  Jane, Ng (2003-01-11). "They're all inspiring". Singapore: Straits Times.
2009 முதல் 2014 வரை வெற்றி பெற்ற படங்களின் தொகுப்பு புத்தகமாக வெளியிடப்பட்டு்ள்ளது.
**ஆண்டின் சிறந்த வானியல் புகைப்படக்கலைஞர்** *(Astronomy Photographer of the Year)* என்பது சிறந்த வானியல் புகைப்படத்திற்காக ஒவ்வோர் ஆண்டும் வழங்கப்படும் விருதாகும். சர்வதேச வானியல் ஆண்டாக  கொண்டாடப்பட்ட 2009 ஆம் ஆண்டு முதல் இவ்விருது வழங்கப்படுகிறது. விண்மீனொளிகள், அண்டங்கள் போன்ற எட்டு பிரிவுகளில் போட்டிகள் நடைபெறுகின்றன. இவற்றுடன் புதுமுக புகைப்படக் கலைஞருக்கான சர் பாட்ரிக் மூர் பரிசு, ஆண்டின் சிறந்த ரோபோட்டிக் பயன்பாட்டுப் படம். முதலான இரண்டு சிறப்புப் பரிசுகளும் கூடுதலாக போட்டியில் பங்கேற்கும் 16 வயதுக்கு உட்பட்டவர்களுக்கான பிரிவில் ஒரு பரிசும் வழங்கப்படுகின்றன

கிரீன்விச்சில் இராயல் வானாய்வகத்தை இயக்கி வரும் தேசிய கடல்சார் அருங்காட்சியகம் இப்போட்டியை நடத்துகிறது. பிபிசியின் "இரவு நேரத்தில் வானம்" என்னும் தொலக்காட்சி நிகழ்ச்சியும் நியூயார்க் மெலான் வங்கியின் இன்சைட் முதலீட்டு நிறுவனமும் புரவலர்களாக இப்போட்டிக்கு ஆதரவு அளிக்கின்றனர். தற்பொழுது ஆண்டின் சிறந்த இன்சைட் வானியல் புகைப்படக் கலைஞர் என்ற பெயரிலேயே இவ்வாதரவுக்கான பெயர் மாற்றம் அடைந்துள்ளது

கிரிசு இலிண்டோட், யான்கல்சாவ், மாரெக் குக்குலா மற்றும் உல்ப்காங் தில்மான்சு ஆகியோரின் பெயர்கள் 2016 ஆம் ஆண்டிற்கான போட்டியின் நடுவர் பெயர்பட்டியலாக அறிவிக்கப்பட்டுள்ளது

ஒட்டுமொத்த வெற்றியாளர்
----------------------

2015 – சாசெண்டாலென் சமவெளியின் முழுகிரகணம் – மார்ச்சு 2015 நிகழ்ந்த சூரிய கிரகணம் - உலூக் யாமெட்டின் வான் காட்சித் தோற்றம்

மேற்கோள்கள்
-----------

1. ↑  Nancy Atkinson (19 January 2012), *Who will be the next astronomy photographer of the year?*, Universe Today
2. 1 2  *Insight Astronomy Photographer of the Year 2015 Adult Competition Rules*, Royal Museums Greenwich, 2015
3. ↑  *Insight Astronomy Photographer of the Year Young Competition Rules*, Royal Museums Greenwich, 2015
4. ↑  *The Judges*, Royal Museums Greenwich, 2015
5. 1 2  Paul Kerley (18 September 2015), *Beauty beyond - winning astronomy photography*, BBC

.
**திவ்ய பிரபா** ( Divya Prabha ) ஓர் இந்திய நடிகை ஆவார். இவர் முக்கியமாக மலையாளம் மற்றும் தமிழ் மொழிப் படங்களில் தோன்றுகிறார். *டேக் ஆஃப்*  மற்றும் *தமாஷா ஆகிய* படங்களில் நடித்ததற்காக இவர் பரந்த கவனத்தைப் பெற்றார்.  2015 ஆம் ஆண்டில், *ஈஸ்வரன் சாக்சியாய்* என்ற தொலைக்காட்சித் தொடரில் நடித்ததற்காக சிறந்த இரண்டாவது நடிகைக்கான கேரள மாநில தொலைக்காட்சி விருதை வென்றார்.  மகேசு நாராயணன் இயக்கிய *அரிப்பு* என்ற திரைப்படத்திற்காக 2022 லோகார்னோ சர்வதேச திரைப்பட விழாவில் சர்வதேச போட்டிப் பிரிவில் சிறந்த நடிகையாக பரிந்துரைக்கப்பட்டார்.

நடிப்பு வாழ்க்கை
----------------

பிரபா 2013 ஆம் ஆண்டு வெளியான *லோக்பால்* என்ற திரைப்படத்தின் மூலம் திரையுலகில் அறிமுகமானார்.   இவரது முதல் தமிழ் படம் பிரபு சாலமன் இயக்கிய *கயல்*. பின்னர், ராஜேஷ் பிள்ளை இயக்கிய *வேட்ட* படத்தில் குணச்சித்திர வேடத்தில் நடித்தார். 2017இல் வெளியான மலையாளத் திரைப்படமான *டேக் ஆஃப்* படத்தில் செவிலியராக நடித்தார்.  2018 இல், இவர் *கம்மர சம்பவம்* மற்றும் *நான்சென்ஸ்* ஆகியவற்றில் துணை வேடங்களில் நடித்தார். 2019 இல், ரோசன் மேத்யூ இயக்கிய *எ வெரி நார்மல் ஃபேமிலி என்றத் திரைப்படத்தில்* நடித்தார்.  அதன் பிறகு *தமாஷா* படத்திலும் நடித்தார்.

மேற்கோள்கள்
-----------

வெளி இணைப்புகள்
---------------



1. ↑  Nair, Vidya (27 April 2017). "The Best 'Take Off'" (in en). .
2. ↑  Mythily Ramachandran (26 June 2019). "'Thamaasha' stars on bringing unlikely heroes into the spotlight". .
3. ↑  "'Eswaran Sakshiyayi' wins five State Awards". 2016-06-11. .
4. ↑  "Kunchacko Boban, Mahesh Narayanan on Locarno Competition Title 'Ariyippu' (EXCLUSIVE)". 3 August 2022. .
5. ↑  Sandy (18 October 2019). "Divya Prabha – Malayalam film and television actress" (in en-US). .
6. ↑  Sajin Shrijith (11 June 2019). "Rehearsals are so comforting: 'Thamaasha' actor Divyaprabha". .
7. ↑  Nair (27 April 2017). "The Best 'Take Off'". .
8. ↑  Cris (4 February 2019). "'A Very Normal Family' at Mathrubhumi Lit Fest: Meet the fun cast and crew". .
9. ↑  Mythily Ramachandran (26 June 2019). "'Thamaasha' stars on bringing unlikely heroes into the spotlight". .
**சூரிய இயக்காற்றல் வானாய்வகம்** (Solar Dynamics Observatory) என்பது நாசாவினால் பிப்ரவரி11, 2010 ல் சூரியனை ஆராய்வதற்காக 848 மில்லியன் அமெரிக்க டாலர் செலவில் வானில் ஏவப்பட்ட ஆய்வாகம் ஆகும். இது அட்லாசு 5 ஏவுகணை மூலம் கேப் கார்னிவல் நிலைய ஏவுதளத்தில் இருந்து விண்ணுக்கு ஏவப்பட்டது. இந்த ஆய்வகம் விண்மீன்களுடன் வாழுதல் (Living With a Star (LWS)) என்ற திட்டத்தின் ஓர் அங்கமாகும்.

இவ்வாய்வகம் சூரியனில் காந்தப் புலம் உருவாவதை பற்றியும் அதன் அமைப்பு பற்றியும் ஆராயும். மேலும் இந்த காந்தப்புலம் எப்படி சூரியகாற்றை பாதிக்கிறது, சூரியனின் காந்தப்புலத்தின் ஆதிக்கம் பூமியையும் பூமியை அண்டிய அயல்வெளியிலும் எவ்வாறு உள்ளது என்பது பற்றியும் இவ்வாய்வகம் ஆராயும்.

இதன் ஆயுள் காலம் 5 ஆண்டுகள். மற்ற செயற்கைக்கோள்களை போலவே இது 5 ஆண்டுகளுக்கு மேலும் செயல்பாட்டில் இருக்கும் என எதிர்பார்க்கப்படுகிறது.

இவ்வாய்கத்தில் மூன்று கருவிகள் உள்ளன.

* வளிமண்டல படத் திரட்டுமுறை - Atmospheric Imaging Assembly (AIA)-
* உச்ச அளவு புற ஊதாக்கதிர்கள் மாறுதன்மை சோதனை - EUV Variability Experiment (EVE) .
* கெலியோசெசுமிக் மற்றும் காந்தப்புல படக்கருவி - Helioseismic and Magnetic Imager (HMI)

இந்த மூன்று கருவிகளும் பற்பல ஆய்வுகளை மேற்கொள்ளும்.

ஆய்வக கருவிகள்
சூரியனில் ஏற்படும் கனல் கொந்தளிப்பு ஆய்வகம் அனுப்பிய படம்,
**என். வரதராஜன்** (பிறப்பு: 1924, இறப்பு: ஏப்ரல் 10, 2012) தமிழக அரசியல்வாதி மற்றும் இந்திய பொதுவுடமை மார்க்சிய கட்சியின் முன்னாள் தமிழ் மாநிலச் செயலாளரும் முதுபெரும் தலைவர்களில் ஒருவரும் ஆவார்.

ஆரம்ப கால வாழ்க்கை
------------------

இவர் திண்டுக்கல் மாவட்டம் வேடசந்தூர் தாலுகாவில் பாளையம் அருகே உள்ள கம்பிளியம்பட்டியில் பிறந்தார். திண்டுக்கல்லில் பஞ்சாலைத் தொழிலாளியாக தனது வாழ்க்கையைத் துவக்கினார். இவருக்கு ஜெகதாம்பாள் என்ற மனைவியும், கல்யாணசுந்தரம், பாரதி ஆகிய மகன்களும் உள்ளனர். கல்யாணசுந்தரம் திண்டுக்கல் நகராட்சியின் துணைத்தலைவராக பணியாற்றி வருகிறார்.

அரசியல் வாழ்க்கை
----------------

மார்க்சிஸ்ட் கட்சியின் தொழிற்சங்கத்தில் இணைந்து அரசியலில் ஈடுபட்டார். அந்தக் கட்சியின் மாநிலச் செயலாளராகவும், தேசிய செயற்குழு உறுப்பினராகவும் இருந்தவர்.1954-ல் மதுரை ஜில்லா போர்டு உறுப்பினராகவும், 1967ம் ஆண்டு வேடசந்தூர் தொகுதியில் இருந்து சட்டப்பேரவை உறுப்பினராகத் தேர்ந்தெடுக்கப்பட்டார். பின்னர் 1977 மற்றும் 1980 ஆண்டுகளில் திண்டுக்கல் தொகுதியிலிருந்து சட்டசபைக்கு தேர்ந்தெடுக்கப்பட்டார்.
1943ல் ஒன்றுபட்ட கம்யூனிஸ்ட் கட்சியில் தன்னை இணைத்துக் கொண்ட அவர் பின்பு 1964-ல் மார்க்சிஸ்ட் கம்யூனிஸ்ட் கட்சி உதயமான போது அதில் தன்னை இணைத்துக் கொண்டு மதுரை மாவட்டச் செயலாளராக, மாநிலக்குழு உறுப்பினராக, மத்தியகுழு உறுப்பினராக பணியாற்றியவர். 2001லிருந்து 2010 வரை மூன்று முறை மார்க்சிஸ்ட் கம்யூனிஸ்ட் கட்சியின் மாநிலச் செயலாளராக தேர்ந்தெடுக்கப்பட்டு சிறப்பாக பணியாற்றியவர்.

போராட்டங்கள்
------------

மார்க்சிஸ்ட் கம்யூனிஸ்ட் கட்சி நடத்திய பலகட்ட போராட்டங்களில் பங்கேற்றும், தலைமையேற்றும் மூன்று ஆண்டுகள் சிறை வாழ்க்கை அனுபவித்தார். கட்சியின் மீது அடக்குமுறை ஏவப்பட்ட காலத்தில் இரண்டு ஆண்டுகள் தலைமறைவாக இருந்து கட்சிப் பணியாற்றியவர்.
தமிழகத்தில் உள்ள சாதாரண ஏழை, எளிய மக்களின் சமூக மேம்பாட்டிற்காகவும், தீண்டாமைக் கொடுமையை எதிர்த்தும் போராடியும், மதுரை, உத்தப்புரம் தீண்டாமைச் சுவரை அகற்ற பாடுபட்டவர். இந்தப் போராட்டங்களுக்கு தலைமையேற்று நடத்தியவர்.

### அருந்ததிய மக்களின் இடஒதுக்கீட்டுக்கான போராட்டம்

அருந்ததிய மக்களுக்கு 3 சதவிகிதம் உள் இடஒதுக்கீடு வழங்கிட வேண்டுமென மார்க்சிஸ்ட் கம்யூனிஸ்ட் கட்சி போராடியது. இந்தப் போராட்டத்திற்கு தலைமையேற்று வழி நடத்தியவர். இப்போராட்டத்தின் காரணமாகவே தமிழக அரசு அருந்ததிய மக்களுக்கு 3 சதவிகித உள்இடஒதுக்கீடு வழங்கியது என்பது குறிப்பிடத்தக்கது.[]

இறப்பு
------

2012 ஏப்ரல் மாதம் 10 ஆம் தியதியன்று காலமானார்.

மேற்கோள்கள்
-----------

1. ↑  "சிபிஎம் வரதராஜன் காலமானார்". பிபிசி. ஏப்ரல் 10, 2012.. பார்த்த நாள்: ஏப்ரல் 10, 2012.
2. ↑  "1977 தமிழக தேர்தல் முடிவுகள்" இம் மூலத்தில் இருந்து 2016-03-04 அன்று. பரணிடப்பட்டது.. .
3. ↑  "1980 தமிழக தேர்தல் முடிவுகள்" இம் மூலத்தில் இருந்து 2018-07-13 அன்று. பரணிடப்பட்டது.. .
4. ↑
**கவி நர்மத் மத்திய நூலகம்** (*Kavi Narmad Central Library*) என்பது சூரத்தில் உள்ள ஒரு பொது நூலகம் ஆகும்.

வரலாறு
------

கவி நர்மத் மத்திய நூலகம் சூரத் மாநகராட்சியினால் 1991-இல் கோட் டோட் சாலையில் கட்டப்பட்டது. இந்நூலகம் 2,26,391 புத்தகங்கள் மற்றும் 46,855 உறுப்பினர்களைக் கொண்டது. இந்நகரத்தில் மிகப்பெரிய நூலகம் இது. நூலக வளாகத்தின் மொத்த பரப்பளவு, 6158 சதுர அடி. மீ ஆகும். இந்நூலகம் 4.03 ₹ கோடி செலவில் கட்டப்பட்டது. நூலகத்தில் வாசிப்பு அறை மற்றும் செய்தித்தாள் பிரிவு பொதுமக்களுக்குத் திறக்கப்பட்டுள்ளது. சூரத்தை சேர்ந்த பிரபல குசராத்தி கவிஞரான வீர் நர்மத்தின் பெயரால் இந்நூலகம் வீர் நர்மத்தின் 158வது பிறந்தநாளில் பொதுமக்களுக்குத் திறக்கப்பட்டது.

18 சனவரி 2011 தகவல் மையம், மூத்த குடிமக்களுக்கான தனிப் பிரிவுகள் மற்றும் அரிய புத்தக சேகரிப்பு, விவாத அரங்கம் மற்றும் ஒலி ஒளிப்பதிவு அறை சேர்க்கப்பட்டது.

மேலும் பார்க்கவும்
------------------

* அறிவியல் மையம், சூரத்

மேற்கோள்கள்
-----------

1. ↑  "Narmad Central Library". Surat Municipal Corporation இம் மூலத்தில் இருந்து 18 November 2012 அன்று. பரணிடப்பட்டது.. .
2. ↑  "Narmad Central Library". Surat Municipal Corporation இம் மூலத்தில் இருந்து 17 October 2012 அன்று. பரணிடப்பட்டது.. .
3. ↑  "Attractions of Surat". .
4. ↑  "Narmad Central Library". .
**ஏ. எஸ். ராகவன்** (1928 - சூலை 8, 2012) தமிழக எழுத்தாளர். 1960கள்-70களில் ஆனந்த விகடன், கல்கி, கலைமகள், அமுதசுரபி உள்ளிட்ட இதழ்களில் சிறுகதைகள், தொடர்கதைகள், குறும்புதினங்கள் எழுதியவர். தமிழ், ஆங்கிலம் உள்ளிட்ட மொழிகளில் புலமை பெற்றவர்.

வாழ்க்கைச் சுருக்கம்
--------------------

திருச்சி அருகில் அமராவதி நதி ஓடும் கரூர் இவர் பிறந்த ஊர். இவரின் தந்தையின் சொந்த ஊர் கரூர் அருகில் உள்ள புதுப்பாளையம். 
சென்னை நங்கநல்லூரில் வசித்து வந்தவர். இவர் எழுத்தாளர்கள் சைலஜா, ராஜரிஷி, மற்றும் நாராயணன் ஆகியோரின் தந்தையும், எழுத்தாளர் இந்திரா சௌந்தரராஜனின் பெரியப்பாவும் ஆவார்.

எழுத்துலகில்
------------

தம் எழுத்துலக வாழ்வை 1950களில் தொடங்கிய இராகவனின் முதல் சிறுகதை "சலீமா பேகம்" ஆனந்த விகடனில் வெளி வந்தது. அதன்பின் புதினங்கள், சிறுகதைகள், நாடகங்கள் பல எழுதினார். கல்கி, கலைமகள், தினமணி கதிர் எனப் பல பத்திரிகைகளில் தொடர்ந்து எழுதினார். தினமணி நிறுவனத்தின் மாத வெளியீடாக வெளிவந்து கொண்டிருந்த "கதைக்கதிர்" இதழில் மாத நாவல்களும் எழுதினார். புகழ்பெற்ற இவரது "மனிதன்" என்ற புதினம் முழுக்க முழுக்க இவரது சொந்த ஊர் பற்றியது.

திருச்சி ரெயில்வேயில் பணி புரிந்த ஏ. எஸ். ராகவன் திருச்சி எழுத்தாளர் சங்கத்தின் செயலாளராகப் பல ஆண்டுகள் இருந்திருக்கிறார். 

15 நாவல்கள், சுமார் 250 சிறுகதைகள், நூற்றுக்கணக்கான வானொலி நாடகங்கள், மூன்று மேடை நாடகங்கள் எனத் தற்கால இலக்கியத்திற்கான இவருடைய பங்களிப்பு அதிகம். "மலர்ந்த மனம்", "உயிர் நோன்பு" போன்ற நாவல்களும், "அன்பின் வழி", "உணர்வின் விழிப்பு" போன்ற சிறுகதைத் தொகுதிகளும் வாசகர்களால் மறக்க முடியாதவை.

எழுதிய நூல்கள் சில
------------------

* சாவை வென்ற வீரர், வாழ்க்கை வரலாறு (1965)
* தீர்த்தக் கரையினிலே
* உயிர் நோன்பு (புதினம், 1962)
* சுயம்வரம்
* மலர்ந்த மனம் (புதினம்)
* அன்பின் வழி (சிறுகதைகள்)
* உணர்வின் விழிப்பு (சிறுகதைகள்)

மேற்கோள்கள்
-----------

1. ↑  எழுத்தாளர் ஏ.எஸ்.ராகவன் காலமானார்
[*தொடர்பிழந்த இணைப்பு*], தினமணி, சூலை 8, 2012
2. ↑  எழுத்துத் தவம் இயற்றிய ஏ.எஸ்.ராகவன்
[*தொடர்பிழந்த இணைப்பு*], திருப்பூர் கிருஷ்ணன், தினமணி, சூலை 22, 2012
**கல்கா தேவி கோயில்**, **கல்கா தேவி குகைக் கோயில்,** **கல்கா தேவி மந்திர்** என்பது பாக்கித்தானில் உள்ள இந்துக் கோயில்களில் ஒன்றாகும். இது பாக்கித்தானின் சிந்து மாகாணத்தின் அரோரில் உள்ள கல்கா மலையில் உள்ள ஒரு இயற்கையான குகைக்குள்  அமைந்துள்ளது.   இந்த கோவில் கல்கா தேவியின் ஆஸ்தானம் என்று அழைக்கப்படுகிறது. இது இந்துக்களாலும், இசுலாமியர்களாலும் பார்வையிடப்படுகிறது.  இந்தியாவில் இருந்து இந்துக்களும் இங்கு வருகை தருகின்றனர்.  இந்த கோயிலுக்கு வரும் பக்தர்களில் பெரும்பான்மையானவர்கள் இஸ்லாமியர்கள்.

முக்கியத்துவம்
--------------

பாக்கித்தானில் உள்ள வரலாற்று சிறப்புமிக்க இந்து கோவில்களில் இதுவும் ஒன்றாகும்.  தொன்மத்தின் படி, கல்கா தேவி ஹிங்லாஜ் மாதா கோவிலுக்கு செல்லும் வழியில் இந்த இடத்திற்கு வந்தார். கோயிலின் பராமரிப்பாளரின் கூற்றுப்படி, கல்கா குகை கோவிலில் இருந்து ஹிங்லாஜ் மாதா கோயிலை இணைக்கும் இரண்டு சுரங்கங்கள் உள்ளன என்கிறார். 

இந்தக் கோயில் காளி தேவிக்காக அமைக்கபட்டுள்ளது. கல்கா என்ற சொல்லுக்கு ஷஷ்டி மொழியில் சக்தி என்று பொருள். ஒவ்வொரு மாதமும் முதல் திங்கட்கிழமை மாலையில் பக்தர்கள் கோயிலுக்கு வருகை தருகின்றனர்.

மேற்கோள்கள்
-----------

1. ↑  Farooq Soomro (23 December 2014). "Where the city of Aror once stood in glory". *Dawn*. .
2. ↑  Farooq Soomro (23 December 2014). "Where the city of Aror once stood in glory". *Dawn*. .
3. ↑  Rumana Husain (29 May 2016). "Kot Diji, Arore and a bit of Sukkur". *The News*. .
4. ↑  Salman Ali (19 November 2017). "Temple reflections — Asthan of Kalka Devi". *Daily Times*. .
5. ↑  "SUKKUR: Indian pilgrims worship at Sadh Belo, Arore Temple". *Dawn*. 7 December 2006. .
6. ↑  Essa malik, Munira Abbas (23 January 2015). "Discovering Sindh". .
7. ↑  Budhaditya Bhattach (28 July 2014). "Monumental effort". *The Hindu*. .
8. ↑  Farooq Soomro (23 December 2014). "Where the city of Aror once stood in glory". *Dawn*. .
9. ↑  Salman Ali (19 November 2017). "Temple reflections — Asthan of Kalka Devi". *Daily Times*. .
பேச்சு மொழியில் பல ஒலி வடிவங்கள் காணப்படுகின்றன. இவற்றையே நாம் ஒலியன்(phoneme), அசை (syllable), சொல் (word), தொடர் (phrase) மற்றும் வாக்கியம் (sentence) என்கின்றோம். மனித சிந்தையின் ஆழ்நிலையிலுள்ள இந்தக் கூறுகள் (abstract underlying representation) எவ்வாறு மொழி உச்சரிப்பில் (surface level) தெரிகிறது என்பதை விளக்குவதே ஆப்டிமாலிட்டி கோட்பாட்டின் நோக்கம். இது பெரும்பாலும் ஒலியனியல் (phonology) மற்றும் தொடரியல் (syntax) என்னும் துறைகளியுள்ள விடயங்களை விளக்குவதற்கு பயன்படுத்த படுகிறது.

ஒலியனியலில் தமிழ் போன்ற ஒரு மொழியில் என்னென்ன ஒலியன்கள் இருக்கின்றன, எந்தெந்த ஒலியன்கள் சேர்ந்து வரும், எந்தெந்த ஒலியன்கள் சேர்ந்து வராது, ஓர் அசையின் கருவாய் (nucleus) எந்த ஒலியன்கள் வரும், அசை கருவின் முன் (onset) எந்த ஒலியன்கள் வரும், அசை கருவின் பின் (coda) எந்தெந்த ஒலியன்கள் வரும் என்னும் பல கேள்விகளுக்கு விவரம் மட்டும் அளிக்காது அவை ஏன் அவ்வாறு வருகின்றன என்பதையும் இந்த கோட்பாடு விளக்குகின்றனது. இந்த கோட்பாட்டின் விளக்கமளிக்கும் கருவிகளில் ஒன்று ‘பொது கட்டுப்பாடுகள்’ (Universal constraints). இந்த பொது கட்டுப்பாடுகள் ஒலியன்கள் மீது செலுத்த படுகின்ற கட்டுப்பாடுகள். அனைத்து உலக மொழிகளுக்கும் பொதுவான கட்டுப்பாடுகளாய் இவை அமைகின்றன, அது தான் அதற்க்கு பெயர்க்காரணம். இந்த கட்டுப்பாடுகளை ஆமோதித்தே ஒலியன்கள் ஒன்று சேர்ந்து ஒரு சொல் உருவாகிறது.

எடுத்துக்காட்டுக்காக, ‘உருமி’ (urumi)என்னும் சொல் பொது கட்டுப்பாடுகளுக்கு உட்பட்டு எப்படி அசைகளாய் பிரிக்கப்படுகிறது என்பதை காண்போம். பொது கட்டுப்பாடுகளுள் ஒன்று NoCoda - இந்த கட்டுப்பாடு ஓர் அசை கருவின் பின் யாதொரு மெய் ஒலியனும் வரக்கூடாது என்று தடை விதிக்கிறது. அதனால் [உர். உம். இ] [ur.um.i] என்று அசை பிரித்தல் தவறு. ஏனெனில் அவ்வாறு பிரித்தால் முதல் இரண்டு அசைகளில் கருவின் பின் மெய்யொலியன்கள் வந்து விடுகின்றன. இதை NoCoda விரும்புவதில்லை. ஆதலால் [உ. ரு. மி] [u.ru.mi] என்று பிரித்தால் NoCoda நிறைவாகும்.

ஆப்டிமாலிடி கோட்பாடு (Optimality Theory) ஆலன் ப்ரின்ஸ் (Alan Prince) மற்றும் பால் ஸ்மோலென்ஸ்கி (Paul Smolensky) ஆகியோரால் உருவாக்கப்பட்டது.

மேற்கோள்கள்
-----------

1. ↑  Prince, Alan, and Smolensky, Paul (1993) "Optimality Theory: Constraint interaction in generative grammar." Technical Report CU-CS-696-93, Department of Computer Science, University of Colorado at Boulder.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Culter|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கல்டெர்*** (*Culter*) என்பது சைப்ரினிட் குடும்ப மீன் பேரினமாகும். இது கிழக்கு ஆசியாவின் நன்னீர் நிலைகளில் ( சைபீரியா முதல் வியட்நாம் வரை) காணப்படும் நான்கு சிற்றினங்களைக் கொண்டுள்ளது. *கல்டெர்* எனும் பேரினப் பெயர் இலத்தீன் வார்த்தையான *கல்டெர்* என்பதிலிருந்து உருவானது. இதன் பொருள் "கத்தி" என்பதாகும். *கல்டெர்* பேரின மீன்கள் *சானோடிச்திசு* மீன்களுடன் நெருங்கிய தொடர்புடையது. சில சிற்றினங்கள் இந்த வகைகளுக்கு இடையில் நகர்த்தப்பட்டுள்ளன.

சிற்றினங்கள்
------------

* *கல்டெர் அல்பர்னசு* பசிலெவ்ஸ்கி, 1855
* *கல்டெர் பிளவிபின்னிசு* டிரண்ட், 1883
* *கல்டெர் ஆக்சிசெபலோயிட்சு* க்ரேயன்பெர்க் & பாப்பன்ஹெய்ம், 1908
* *கல்டெர் ரிகர்விசெப்சு* (ஜே. ரிச்சர்ட்சன், 1846)

மேற்கோள்கள்
-----------

* Froese, Rainer and Pauly, Daniel, eds. (2011). Species of Culter in FishBase. August 2011 version.
* Valid species list of genus Culter on FishBase.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q835095
* ADW: Culter
* BOLD: 124290
* GBIF: 2367636
* iNaturalist: 87748
* IRMNG: 1024358
* ITIS: 638879
* என்.சி.பி.ஐ: 172911
* WoRMS: 268906

 |
**இவோன் ராபர்ட்சு** ( *Yvonne Roberts* ) (பிறப்பு 1948) ஓர் ஆங்கில பத்திரிகையாளர் ஆவார். இவர் பக்கிங்காசையரில் உள்ள நியூபோர்ட் பேக்னெலில் பிறந்தார்.

இவரது சிறுவயதிலேயே இவரது குடும்பம் மாட்ரிட்டுக்கு குடிபெயர்ந்தது. அங்கு இவர் தனது குழந்தைப் பருவம் முழுவதும் பல இடங்களில் வாழ்ந்தார்.  இவோன், 1967 மற்றும் 1969 க்கு இடையில் வார்விக் பல்கலைக்கழகத்தில் கல்வி கற்றார்.  வரலாற்றாசிரியர் இ. பி. தாம்சன் அவர்களிடமும் கல்வி கற்றார்.  1969 இல் *நார்தாம்ப்டன் குரோனிக்கிள் &amp; எக்கோ*  என்ற பத்திரிக்கை மூலம் பத்திரிகைத் துறையில் இவரது வாழ்க்கை தொடங்கியது. இது 1971 வரை வெளியீட்டில் இருந்தது.

இவோன், *வீக்கெண்ட் வேர்ல்ட்* (1972-77), *தி லண்டன் ப்ரோகிராம்* (1977-79) மற்றும் 1988 இலிருந்து *திஸ் வீக்* போன்ற பத்திரிக்கைகளில் பணிபுரிந்தார். மேலும், சிலகாலமே வெளிவந்த *நியூஸ் ஆன் சண்டே* என்ற பத்திரிக்கையிலும் பணிபுரிந்தார். மேலும் *தி டைம்ஸ்*, *ஈவினிங் ஸ்டாண்டர்ட்*, *நியூ ஸ்டேட்ஸ்மேன்* மற்றும் *தி இன்டிபென்டன்ட்* ஆகியவற்றிலும் பங்களித்துள்ளார். தான் முன்னணி எழுத்தாளராகப் பணியாற்றிய தி அப்சர்வர் என்ற நாளேடில்1990 இல் சேர்ந்தார்.. 

இவோன் ராபர்ட்சு யங் அறாக்கட்டளையின் மூத்த சக ஊழியர்.  பத்திரிகையாளர் ஜான் பில்கருடன் முன்னர் இருந்த உறவின் மூலம் இவருக்கு ஜோ பில்கர் (பிறப்பு 1984), என்ற மகள் பிறந்தார்.  பின்னர், இசுடீவன் இசுகாட் என்பவருடான திருமணம் மூலம் கிரேஸசு இசுகாட் என்ற மகள் பிறந்தார். இவரது கணவர் பல ஆண்டுகளாக பிபிசியின் பனோரமாவில் தயாரிப்பாளராக இருந்தார்.

2016-17 இல், இவர் சசெக்சு பல்கலைக்கழகத்தில் முதல் அரசியல் எழுத்தாளராக இருந்தார்.

மேற்கோள்கள்
-----------


1. ↑  "Interview with Yvonne Roberts". .
2. ↑   *The Encyclopedia of the British Press 1422–1992*. Macmillan.
3. ↑  "Selling well or just selling out?". .
4. 1 2 3 4  "Yvonne Roberts". The Young Foundation. .
5. ↑  "John Pilger: writer of wrongs". 1 July 2006. .
**சோ பில்கர் (Zoe Pilger** ) (பிறப்பு 1984) ஓர் ஆங்கில எழுத்தாளரும் மற்றும் கலை விமர்சகரும் ஆவார். இவரது முதல் புதினமான *ஈட் மை ஹார்ட் அவுட்*, பெட்டி திசாசுக் விருதையும் சோமர்செட் மாம் விருதையும் வென்றது.

ஆரம்ப வாழ்க்கை மற்றும் தொழில்
-----------------------------

பத்திரிக்கையாளர்களான ஜான் பில்கர் மற்றும் இவோன் ராபர்ட்சு ஆகியோரின் மகளான,  சோ பில்கர் கேம்பிரிச்சுப் பல்கலைக்கழகத்தில் சமூக மற்றும் அரசியல் அறிவியல் படித்தார்.  இவர் இலண்டன் பல்கலைக்கழகத்தின் ஒப்பீட்டு இலக்கியத்தில் முதுகலை பட்டமும் பெற்றார். 

சோ பில்கர் ஜனவரி 2012 முதல் 2016 வரை *தி இன்டிபென்டன்ட்* என்ற பிரிட்டன் செய்தித்தாளின் கலை விமர்சகராக இருந்தார்.   இவரது முதல் புதினமான *ஈட் மை ஹார்ட் அவுட்*, 2014 இல் சர்ப்பண்ட்ஸ் டெயில் வெளியிட்டது. இது நவீன காதல் பற்றிய பின்நவீன பெண்ணிய நையாண்டி என்று விவரிக்கப்பட்டுள்ளது.  தனது 23 வயதில் தனக்கு அறிமுகமில்லாத கடலோர நகரத்தில் வாழ்ந்த காலத்தில் இது உருவாக்கப்பட்டது. 

இவர் பெண் கலைஞர்களின் படைப்புகளில் காதல் மற்றும் பாலியலில் துன்பத்தை ஏற்படுத்தி இன்பம் அடைதல் குறித்து ஆராய்ச்சி செய்து முனைவர் பட்டம் பெற்றார்.  பில்கர் தற்போது இலண்டனில் வசிக்கிறார்.

மேற்கோள்கள்
-----------

1. 1 2 3  "Bio". .
2. ↑  "John Pilger: writer of wrongs" இம் மூலத்தில் இருந்து 22 June 2023 அன்று. பரணிடப்பட்டது.. .
3. ↑  "Meet the debut authors of 2014" இம் மூலத்தில் இருந்து 29 March 2023 அன்று. பரணிடப்பட்டது.. .
4. ↑  "Zoe Pilger: interview" இம் மூலத்தில் இருந்து 1 August 2021 அன்று. பரணிடப்பட்டது.. .
5. ↑  "The Independent" இம் மூலத்தில் இருந்து 20 May 2022 அன்று. பரணிடப்பட்டது.. .
6. ↑  "The enthusiasms of Zoe Pilger" இம் மூலத்தில் இருந்து 3 December 2022 அன்று. பரணிடப்பட்டது.. .
7. ↑  "The Pen Ten With Zoe Pilger" இம் மூலத்தில் இருந்து 2 October 2022 அன்று. பரணிடப்பட்டது.. .
8. ↑  "Zoe Pilger" இம் மூலத்தில் இருந்து 7 May 2022 அன்று. பரணிடப்பட்டது.. .
**அலி சிக்கந்தர்** (**Ali Sikandar)** (6 ஏப்ரல் 1890 - 9 செப்டம்பர் 1960), தனது புனைப்பெயரான சி**கர் மொரதாபாடி** என்றும் அறியப்படும் இவர் ஒரு இந்திய உருதுக் கவிஞரும் மற்றும் *கசல்* எழுத்தாளரும் ஆவார். இவர் 1958 இல் தனது "அதிஷ்-இ-குல்" கவிதைத் தொகுப்பிற்காக சாகித்ய அகாடமி விருதைப் பெற்றார். மேலும் அலிகார் முஸ்லிம் பல்கலைக்கழகத்தால் வழங்கப்பட்ட கடிதங்களின் முனைவர் என்ற கௌரவ விருது பெற்ற ( <a href="./முகமது\_இக்பால்" rel="mw:WikiLink" data-linkid="72" data-cx="{&amp;quot;adapted&amp;quot;:true,&amp;quot;sourceTitle&amp;quot;:{&amp;quot;title&amp;quot;:&amp;quot;Muhammad Iqbal&amp;quot;,&amp;quot;thumbnail&amp;quot;:{&amp;quot;source&amp;quot;:&amp;quot;https://upload.wikimedia.org/wikipedia/commons/thumb/a/ac/Allama\_Iqbal.jpg/80px-Allama\_Iqbal.jpg&amp;quot;,&amp;quot;width&amp;quot;:80,&amp;quot;height&amp;quot;:115},&amp;quot;description&amp;quot;:&amp;quot;Muslim writer and politician (1877–1938)&amp;quot;,&amp;quot;pageprops&amp;quot;:{&amp;quot;wikibase\_item&amp;quot;:&amp;quot;Q484141&amp;quot;},&amp;quot;pagelanguage&amp;quot;:&amp;quot;en&amp;quot;},&amp;quot;targetTitle&amp;quot;:{&amp;quot;title&amp;quot;:&amp;quot;முகமது இக்பால்&amp;quot;,&amp;quot;pageprops&amp;quot;:{&amp;quot;wikibase\_item&amp;quot;:&amp;quot;Q484141&amp;quot;},&amp;quot;pagelanguage&amp;quot;:&amp;quot;ta&amp;quot;},&amp;quot;targetFrom&amp;quot;:&amp;quot;link&amp;quot;}" class="cx-link" id="mwEg" title="முகமது இக்பால்">முகமது இக்பாலுக்குப்</a> பிறகு) இரண்டாவது கவிஞரும் ஆவார்.

சுயசரிதை
--------

இவர் மொராதாபாத்தில் அரபு, பாரசீகம் மற்றும் உருது மொழிகளில் கல்வியைப் பெற்றார். பின்னர், விற்பனையாளராக பணியாற்றத் தொடங்கினார்.  ஜிகர் இலக்னோவிற்கு அருகிலுள்ள கோண்டாவுக்குச் சென்று உருதுக் கவிஞர் அசுகர் கோண்ட்வியுடன் நட்பு கொண்டார்.

  

சிகர் மொராதபாடி, 9 செப்டம்பர் 1960 அன்று கோண்டாவில் இறந்தார். 

சப்ரி சகோதரர்கள், அசீசு மியான், முன்னி பேகம் & அத்தாவுல்லா கான் எசகெல்வி போன்ற பல சூபிபாடகர்களால் இவரது சூபி கவிதைகள் பாடப்பட்டது.

பாராட்டுக்கள்
-------------

ஜிகர் மொரதாபாதி கசல் எழுத்தில் இந்தியத் திரையுலகில் ஒரு முக்கிய பாடலாசிரியரான  மச்ரூக் சுல்தான்புரிக்கு வழிகாட்டியாக இருந்தார். 

அலிகார் முஸ்லிம் பல்கலைக்கழக வரலாற்றில் கௌரவ டி.லிட் விருது பெற்ற இரண்டாவது கவிஞர் ஜிகர். , முதலில் முகமது இக்பால் .

புகழ்பெற்ற உருது கவிஞரும் கல்வியாளருமான பைஸ் அகமத் பைஸ், இவரை தனது வழிகாட்டியாகக் கருதினார்.

மேற்கோள்கள்
-----------

வெளி இணைப்புகள்
---------------

1. 1 2  Amaresh Datta (1988). *Encyclopaedia of Indian Literature*. New Delhi: Sahitya Akademi. பக். 1838. பன்னாட்டுத் தரப்புத்தக எண்:978-81-260-1194-0.. பார்த்த நாள்: 10 December 2017.
2. ↑  Service, Tribune News. "Pluralism in verse" (in en). *Tribuneindia News Service*. .
3. ↑ . 2011-03-06.
**மால்கம் இசுபெல்மேன்** (ஆங்கில மொழி: *Malcolm Spellman*) என்பவர் அமெரிக்க நாட்டு திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் எம்பயர் (2015) மற்றும் பால்கன் அண்ட் வின்டர் சோல்ஜர் (2021) ஆகியவற்றில் பணியாற்றியதன் மூலம் அறியப்படுகிறார்.

தொழில்
------

இவர் 2010 ஆம் ஆண்டு வெளியான 'அவர் பேமிலி வெட்டிங்' என்ற திரைப்படத்தின் மூலம் திரைக்கதையை எழுத்தாளராக அறிமுகம் ஆனார். அதை தொடர்ந்து பிப்ரவரி 2015 இல், எம்பயர் என்ற தொலைக்காட்சி தொடரின் பல அத்தியாயங்களுக்கு திரைக்கதை எழுதியுள்ளார். திசம்பர் 2019 இல், அவர் ஆப்பிள் டிவி+ தொடரான 'துருத் பி டோல்ட்' (2019) இல் தயாரிப்பாளராகப் பணியாற்றினார். அத்துடன் பிப்ரவரி 2021 இல், ஸ்பெல்மேன் எப்எக்ஸ் தொடரான ஹிப் ஹாப் அன்கவர்டு (2021) இல் நிர்வாக தயாரிப்பாளராக பணியாற்றினார்.

இவர் மார்ச்சு 2021 இல், மார்வெல் திரைப் பிரபஞ்சத்தில் அமைக்கப்பட்ட டிஸ்னி+ தொடரான பால்கன் அண்ட் வின்டர் சோல்ஜர் (2021) இல் பணியாற்றியதன் மூலம் குறிப்பிடத்தக்கவர் ஆனார். பின்னர் திசம்பர் 2021 இல், பெல்-ஏர் என்ற தொடரில் எழுத்தாளர் மற்றும் நிர்வாக தயாரிப்பாளராக பணியாற்றினார். அதை தொடர்ந்து இடாலன் முசனுடன் இணைந்து மார்வெல் திரைப் பிரபஞ்ச படமான கேப்டன் அமெரிக்கா: பிரேவ் நியூ வேர்ல்டு என்ற திரைப்படத்திற்கு கதை எழுதியுள்ளார்.

திரைப்படம்
----------

| ஆண்டு | ஆண்டு | எழுத்தாளர் | தயாரிப்பாளர் |
| --- | --- | --- | --- |
| 2010 | அவர் பேமிலி வெட்டிங் | ஆம் | இல்லை |
| 2025 | கேப்டன் அமெரிக்கா: பிரேவ் நியூ வேர்ல்டு | ஆம் | ஆம் |
|

1. ↑  Hatchett, Keisha (February 16, 2021). "The Falcon and the Winter Soldier's Malcolm Spellman Is Ready to Deliver an Undeniably Black Superhero Story" இம் மூலத்தில் இருந்து February 16, 2021 அன்று. பரணிடப்பட்டது.. .
2. ↑  Anderson, Jenna (October 31, 2019). "The Falcon and The Winter Soldier Has Begun Filming" இம் மூலத்தில் இருந்து November 1, 2019 அன்று. பரணிடப்பட்டது.. .
3. ↑  Welch, Alex (March 16, 2021). "Falcon and the Winter Soldier Is the "Antithesis" of WandaVision, Writer Says" இம் மூலத்தில் இருந்து March 16, 2021 அன்று. பரணிடப்பட்டது.. .
4. ↑  Kit, Borys; Couch, Aaron (April 23, 2021). "'Captain America 4' in the Works With 'Falcon and the Winter Soldier' Showrunner Malcolm Spellman (Exclusive)" (in en) இம் மூலத்தில் இருந்து April 23, 2021 அன்று. பரணிடப்பட்டது.. .
தேனீயில் காணப்படும் மஞ்சள் நிற இழையப்பரிசைபொதுவான பூச்சியின் இழையப்பரிசை (பசுநீலம்).

 குதிக்கும் சிலந்தியின் இழையப்பரிசை சிவப்பு செதில்களால் மூடப்பட்டிருக்கும்.
**இழையப்பரிசை** (*Clypeus - arthropod anatomy)* என்பது கணுக்காலிகளின் முகத்தை உருவாக்கும் வன்தகடுகளில் ஒன்றாகும். பூச்சிகளில், இழையப்பரிசை முகத்தின் கீழ் விளிம்பை வரையறுக்கிறது. உதடு இழை இழையப்பரிசையின் வயிற்றுப்புற விளிம்பில் வெளிப்படுத்தப்படுகிறது. கீழ்த்தாடைகள் உதட்டின் அடைப்புக்குறியாக, ஆனால் இழையப்பரிசையினை தொடாது காணப்படும். இழையப்பரிசையின் முதுகெலும்பு விளிம்பு உணர்கொம்பு பள்ளங்களுக்குக் கீழே உள்ளது. இழையப்பரிசை பெரும்பாலும் இதன் பக்கவாட்டு மற்றும் முதுகுபுற விளிம்புகளில் வரிப்பள்ளங்கள் ("பள்ளங்கள்") மூலம் நன்கு வரையறுக்கப்பட்டுள்ளது. இழையப்பரிசை பொதுவாக ஒட்டுமொத்த வடிவத்தில் செவ்வக அல்லது சரிவகவடிவம் ஆகும்.

பிந்திய இழையப்பரிசை என்பது மூக்கு போன்ற பெரிய அமைப்பாகும். இது கண்களுக்கு இடையில் அமைந்துள்ளது. சிக்காடாவில் தலையின் முன்பகுதியை உருவாக்குகிறது.

சிலந்திகளில், இழையப்பரிசை என்பது பொதுவாக மேலோட்டின் முன்புற விளிம்பிற்கும் முன்புற கண்களுக்கும் இடைப்பட்ட பகுதி.

மேற்கோள்கள்
-----------

1. ↑  Moulds, Maxwell Sydney (1990). *Australian Cicadas*. Kensington, New South Wales: New South Wales University Press. பக். 10. பன்னாட்டுத் தரப்புத்தக எண்:0-86840-139-0.
2. ↑  Ubick, D.; P. Paquin; P.E. Cushing; V. Roth (2005). *Spiders of North America: An Identification Manual*. American Arachnological Society.

* Bugguide.net. clypeus, clypeal, clypeate
நாது சாவின் வரலாறு ஆங்கிலம், இந்தி மற்றும் பஞ்சாபியில் உள்ளது. குருத்வாரா நாதா சாகிப்பில் உள்ள வரலாற்றுப் பலகை
**நாது சா லபானா** (*Nadu Shah Labana*) இந்தியாவைச் சேர்ந்த ஒரு முக்கியமான சீக்கியப் பிரமுகர் ஆவார். நாதா சா என்ற பெயராலும் இவர் அறியப்படுகிறார். குரு கோவிந்த் சிங்கின் சீக்கிய பக்தராக இருந்த இவர், பஞ்சகுலாவிற்கு அருகிலுள்ள நாதாவில் நடைபெற்ற பங்கனி போரில் இவர் செய்த சேவைக்காக நன்கு அறியப்பட்டார். இந்த இடம் யாத்திரை தலமாக மாறும் என்றும், இது நாதா சாவின் பெயரால் அழைக்கப்படும் என்றும் குரு கோவிந்த் சிங் தீர்க்கதரிசனம் கூறினார். நாதா சாகிப் குருத்வாரா இவரது சேவையை நினைவுகூரும் இடமாகும்.

மேற்கோள்கள்
-----------

1. ↑  Page 7, Jaswant Singh,The Lubanas in the Punjab; Social, Economic and Political Change (1849-1947),1998
2. ↑  Page 5, The Lubanas of Punjab, Kamaljit Singh, Guru Nanak Dev University
3. ↑  Retrieved from Haryana Tourism Government Website: Haryana Tourism
4. ↑  Retrieved from historicalgurudwaras.com: Gurdwara Nada Shib
5. ↑  Retrieved from TheSikhEncyclopedia: Resource of various Sikh articles
ரோலண்ட் ஹில்
**ரோலண்ட் ஹில்** (Rowland Hill, டிசம்பர் 3, 1795 - ஆகஸ்ட் 27, 1879), நவீன அஞ்சல் சேவையைக் கண்டுபிடித்தவர் என்ற பெருமைக்குரியவர் ஆவார். இவர் இங்கிலாந்தின் வோசெஸ்டர்ஷயரிலுள்ள கிடெர்மின்ஸ்டெர் என்னுமிடத்தில் பிறந்தவர்.

ரோலண்ட் ஹில், சில காலம் ஆசிரியராகப் பணியாற்றினார். 1837 ஆம் ஆண்டு, தனது 42 ஆவது வயதில் "*தபால் அலுவலகச் சீர்திருத்தம்: இதன் முக்கியத்துவமும் நடைமுறைச் சாத்தியமும்" ("Post Office Reform: its Importance and Practicability")* என்ற அவரது பிரபலமான பிரசுரத்தை வெளியிட்டார். இப் பிரசுரத்தில் அவர் அதிகாரப்பூர்வ, முன்னரே அச்சடிக்கப்பட்ட கடித உறைகளையும், ஒட்டத்தக்க தபால்தலைகளையும் வெளியிடவேண்டிய அவசியத்தை எடுத்துக்காட்டினார். பிரித்தானியத் தீவுகளுக்குள் எந்த இடத்துக்கும் அரை அவுன்ஸ் நிறையுள்ள தபாலை அனுப்புவதற்குக் குறைந்த சீரான கட்டணமான ஒரு பென்னியை அறவிடவேண்டுமெனவும் அவர் ஆலோசனை வழங்கினார்.

இதற்கு முன்னர் தபால் விநியோகம் செய்யப்பட வேண்டிய தூரத்தையும், கடிதத்தின் தாள்களின் எண்ணிக்கைக்கும் ஏற்பவே கட்டணம் அறவிடப்பட்டது. ரோலண்ட் ஹில்லின் ஆலோசனைப்படி, ஒரு பென்னி கட்டணம், குறிப்பிட்ட நிறைக்கு உட்பட்ட கடிதமொன்றை நாட்டின் எந்தமூலைக்கும் அனுப்ப முடிந்தது. முன்னர் தபால் கட்டணம் 4d க்கும் கூடுதலாகவே இருந்தது.

எனினும் சேவைக்கான கட்டணத்தைச் செலுத்துவது அனுப்புனரா, பெறுனரா என்ற பிரச்சினை தீர்க்கப்படாமல் தொடர்ந்தும் விருப்பத்துக்குரியதாகவே இருந்துவந்தது.தபாலதிபர் நாயகமாக (Postmaster general) இருந்து ரோலண்ட் ஹில் எடுத்த முயற்சிகள் பல ஆண்டுகள் பலனளிக்காமலேயிருந்தது.

குறைந்த கட்டணம், எழுத வாசிக்கத்தெரிந்த கூடுதலானவர்கள் தபால் சேவையைப் பயன்படுத்த வழி செய்தது. 1840 மே 6ஆம் திகதி முதலாவது தபால்தலை வெளியிடப்படுவதற்கு முன்னரே, அதே ஆண்டு ஜனவரி 10 ஆம் திகதி, முன்கட்டணம் செலுத்தப்படக்கூடிய கடித உறையுடன், சீரான பென்னி தபால் சேவை ஆரம்பித்துவைக்கப்பட்டது.

மேற்கோள்கள்
-----------

1. ↑  "HILL, SIR ROWLAND (1795-1879)". *The Encyclopaedia Britannica; A Dictionary of Arts, Sciences, Literature and General Information*. **XIII (HARMONY to HURSTMONCEUAX)** (11th ). Cambridge, England: At the University Press. 1910. பக். 465–466.. பார்த்த நாள்: 22 January 2019.
**பிரான்செசுகோ பெட்ரார்கா** ( **Francesco Petrarca ) (** 20 சூலை 1304 - 19 சூலை 1374 ) பொதுவாக பெட்ராக் என அறியப்படும் இவர், ஆரம்பகால இத்தாலிய மறுமலர்ச்சியின் அறிஞரும், கவிஞரும் மற்றும் ஆரம்பகால மனிதநேயவாதிகளில் ஒருவருமாவார். 

சிசெரோவின் கடிதங்களை பெட்ராக் மீண்டும் கண்டுபிடித்த பின்னர், 14 ஆம் நூற்றாண்டின் இத்தாலிய மறுமலர்ச்சி மற்றும் மறுமலர்ச்சி மனிதநேயத்தை நிறுவுவதற்கு காரணமாக அமைந்தது.  16 ஆம் நூற்றாண்டில், பீட்ரோ பெம்போ என்பார் நவீன இத்தாலிய மொழிக்கான மாதிரியை பெட்ராச்சின் படைப்புகளிலிருந்தும், ஜியோவானி போக்காசியோ மற்றும் டான்டே அலிகியேரியின் படைப்புகளிலிருந்தும் உருவாக்கினார்.  பெட்ராக் பின்னர் இத்தாலிய பாணியின் மாதிரியாக அங்கீகரிக்கப்பட்டார்.

பெட்ராக்கின் பாடல்வரிகள் மறுமலர்ச்சியின் போது ஐரோப்பா முழுவதும் போற்றப்பட்டும் பின்பற்றப்பட்டு பாடல் கவிதைகளுக்கு ஒரு மாதிரியாக மாறியது. "இருண்ட காலம் "என்ற கருத்தை முதன்முதலில் உருவாக்கியவர் என்றும் இவர் அறியப்படுகிறார். 

1. ↑   "Petrarca, Francesco". *Dizionario Biografico degli Italiani* **82**. (2015). Istituto dell'Enciclopedia Italiana.
2. ↑  This designation appears, for instance, in a recent review of Carol Quillen's *Rereading the Renaissance*.
3. ↑  In the Prose della volgar lingua, Bembo proposes Petrarch and Boccaccio as models of Italian style, while expressing reservations about emulating Dante's usage.
4. ↑  Renaissance or Prenaissance, *Journal of the History of Ideas*, Vol. 4, No. 1. (Jan. 1943), pp. 69–74; Theodore E. Mommsen, "Petrarch's Conception of the 'Dark Ages'" *Speculum* **17**.2 (April 1942: 226–242); JSTOR link to a collection of several letters in the same issue.
**யசூசி அகாசி** (*Yasushi Akashi*, சப்பானியம்: 明石 康, பிறப்பு: சனவரி 19, 1931) என்பவர் சப்பானிய மூத்த தூதரும், ஐநா நிருவாகியும் ஆவார். இவர் டோக்கியோ பல்கலைக்கழகத்தில் படித்து 1954 ஆம் ஆண்டில் இளங்கலைப் பட்டம் பெற்றார். பின்னர், ஃபுல்பிறைட் புலமைப்பரிசில் பெற்று வர்ஜீனியா பல்கலைக்கழகத்தில் பட்டப்பின் படிப்பையும், பாஸ்டனில் உள்ள டஃப்ட்சு பல்கலைக்கழகத்திலும் படித்தார். நியூயார்க்கில் உள்ள ஐநா செயலகத்தில் 1957 ஆம் ஆண்டில் இணைந்தார். ஐநா அவையில் பொதுத் தகவல், ஆயுதக்குறைப்பு அலுவல்கள், மனிதநேய அலுவல்கள் திணைக்களங்களில் செயலாளராகவும், அவசர நிவாரணக் குழுவின் ஒருங்கிணைப்பாளராகவும் பணியாற்றினார்.

முன்னாள் யுகோசுலாவியாவின் போர் நடவடிக்கைகளின் போது ஐநா செயலரின் பிரதிநிதியாகப் பணியாற்றினார். கம்போடியாவில் அமைதிப் பேச்சுக்களிலும் இவர் கலந்து கொண்டார். பல அமைதி முயற்சிகளில் இவர் வெற்றி கண்டிருந்தாலும், பால்க்கனில் பிற்காலத்தின் இவரது பங்களிப்புகளாலும், சிரெபிரெனிக்காவில் இடம்பெற்ற இனப்படுகொலைகளைத் தடுக்க முடியாமையாலும் இவர் விமரிசிக்கப்படுகிறார்.

இலங்கையில் ஈழப்போர்க் காலத்தில் விடுதலைப் புலிகளுக்கும், அரசுக்கும் இடையே 2006 ஆம் ஆண்டு முதல் சமரச முயற்சிகளில் இவர் ஈடுபட்டார். பல முறை இவர் இலங்கை சென்று திரும்பியுள்ளார். ஆனால் பேச்சுவார்த்தைகள் எவையும் வெற்றி பெறவில்லை.

மேற்கோள்கள்
-----------

1. ↑  Yasushi Akashi பரணிடப்பட்டது 2009-05-20 at the Portuguese Web Archive United Nations Office for the Coordination of Humanitarian Affairs Biography
2. ↑  Bianca Jagger: The Betrayal of Srebrenica பரணிடப்பட்டது 2008-07-13 at the வந்தவழி இயந்திரம், தி யூரோப்பியன், 25 செப்.-1 அக். 1995
3. ↑  Lanka warfront largely quiet as talks hopes rise Gulf Times
**முகம்மது அச்மல் வாரியத்தோடி** (*Muhammad Ajmal Variyathodi*) இந்தியாவைச் சேர்ந்த ஒரு தடகள விளையாட்டு வீரராவார். 1998 ஆம் ஆண்டு சூன் மாதம் முதல் தேதியன்று இவர் பிறந்தார். 400 மீட்டர் ஓட்டத்தில் நிபுணத்துவம் பெற்றவராக இந்திய தடகள விளையாட்ட்டை பிரதிநிதித்துவப் படுத்தினார். 2022 ஆம் ஆண்டு நடைபெற்ற ஆசிய விளையாட்டுப் போட்டிகளில் கலப்பு 4 × 400 மீட்டர் தொடர் ஓட்டப் போட்டியில் வெள்ளிப் பதக்கம் வென்றார். 2023 ஆம் ஆண்டு நடைபெற்ற 2022 ஆம் ஆண்டுக்கான ஆசிய விளையாட்டுப் போட்டிகளில் 4×400 மீட்டர் ஓட்டத்தில் தங்கப் பதக்கம் வென்றார். 2023 ஆம் ஆண்டு உலக தடகள வெற்றியாளர் போட்டியிலும் இவர் அதே 4 × 400 மீட்டர் தொடர் ஓட்டப் போட்டியில் போட்டியில் பங்கேற்றார். தகுதிச் சுற்றில் 2:59.05 என்ற ஆசிய சாதனையைப் படைத்த பிறகு இறுதிப் போட்டிக்கு வந்தார். இறுதிப் போட்டியில் அந்த அணி 6 ஆவது இடத்தைப் பிடித்தது.

மேற்கோள்கள்
-----------

1. ↑  "India’s winning 4: Three fought injuries, fourth is a footballer-turned-sprinter" (in en). 2023-08-28. .
2. ↑  "Asian Games Results". Asian Games, Hangzhou 2022. 2 October 2023. .
3. ↑  "Asian Games Results". 4 October 2023. .
4. ↑  "RESULTS 4 x 400 Metres Relay Men - Round 1". International Association of Athletics Federations. 26 August 2023. .
**ஏக்நாத்** தமிழகத்தைச் சேர்ந்த பத்திரிகையாளர், பாடலாசிரியர், நாவலாசிரியர். பாபநாசம் திருவள்ளுவர் கல்லூரியில் இளங்கலை தமிழ் இலக்கியம் பயின்ற ஏக்நாத், பின்னர் பாளையங்கோட்டை தூய சவேரியார் கல்லூரியில் முதுகலைப் பயின்றார். இளம் வயதிலேயே எழுத்தின் மீது கொண்ட ஆர்வத்தால், கவிதை, சிறுகதைகளை எழுதி வந்தார். சென்னையில் பத்திரிகையாளராக பணியாற்றி வரும் இவர், திரைப்படங்களிலும் பாடல்கள் எழுதி வருகிறார். ’மெட்டி ஒலி’ டி.வி. தொடரில் இடம்பெறும், ‘மனசே மனசே துடிக்குது மனசே’ என்ற பாடல் மூலம் பாடலாசிரியர் ஆனார். 
பின்னர் இயக்குனர் பிரபு சாலமன் ’லீ’ படத்தின் மூலம் சினிமாவில் அறிமுகப்படுத்தினார். அடுத்து அவர் இயக்கிய ’மைனா’ படத்தில் ’நீயும் நானும் வானும் மண்ணும்’ என்ற பாடலை எழுதினார். தொடர்ந்து, தனுஷின் 'உத்தமப்புத்திரன்' படத்தில் 'கண்ணிரெண்டில் மோதி', 'ஒரு ஊர்ல ரெண்டு ராஜா' படத்தில் லட்சுமிமேனன் பாடிய 'குக்குறு குக்குறு குக்குறு’, 'மீகாமன்' படத்தின் 'யாரோ யாரோ', சசி இயக்கத்தில் விஜய் ஆண்டனி நடித்த 'பிச்சைக்காரன்' படத்தில், 'நூறு சாமிகள் இருந்தாலும் அம்மா உன்னைப் போல் ஆகிடுமா?', வெற்றி மாறன் இயக்கத்தில் தனுஷ் நடித்த ’அசுரன்’ படத்தில் ’என் மினுக்கி’ உட்பட பல பாடல்களை எழுதியுள்ளார். தொடர்ந்து எழுதி வருகிறார்.

எழுதிய நூல்கள்
--------------

### கவிதைத் தொகுப்பு

* கெடாத்தொங்கு

### சிறுகதை தொகுப்புகள்

* பூடம்
* குள்ராட்டி
* மேப்படியான் புழங்கும் சாலை

### நாவல்கள்

* கெடை காடு
* ஆங்காரம்
* வேசடை
* அவயம்

### கட்டுரைகள்

* ஆடு மாடு மற்றும் மனிதர்கள்
* ஊர் என்பது ஞாபகமாகவும் இருக்கலாம்
* குச்சூட்டான்

’கெடாத் தொடங்கு’ என்ற கவிதைத் தொகுப்பின் மூலம் கவனிப்பைப் பெற்ற இவர், அடுத்து கவிதைத் தொகுப்புகளை வெளியிடவில்லை.

வெளி இணைப்புகள்
---------------

மேற்கோள்கள்
-----------

* "ஏக்நாத்தின் வலைப்பூ"
[*தொடர்பிழந்த இணைப்பு*]

* "கெடை காடு பற்றி எஸ்.ராமகிஷ்ணன்"

* "ஆங்காரம் நாவல் பற்றி நாஞ்சில் நாடன்"

* "ஆங்காரம் நாவல் பற்றி ஜெயமோகன்"

* "ஆங்காரம் வாசிப்பனுபவம்"

* "ஆங்காரம் வாசிப்பனுபவம்"
**மணிகர்னிகா பன்னாட்டுத் திரைப்பட விழா (Manikarnika International Film Festival) இந்தியாவின்** உத்தரபிரதேச மாநிலம் வாரணாசியில் ஆண்டுதோறும் நடைபெறும் திரைப்பட விழாவாகும். 2022 ஆம் ஆண்டில் தொடங்கப்பட்ட இந்த நிகழ்வை மணிகர்னிகா திரைப்பட விழா அறக்கட்டளை ஏற்பாடு செய்தது.

வரலாறு
------

இந்திய திரைப்பட இயக்குனரும் ஓவியருமான சுமித் மிசுராவால் 2022 ஆம் ஆண்டு இந்த விழா தொடங்கப்பட்டது. இதனை பாலிவுட் நடிகர் சஞ்சய் மிசுரா திறந்து வைத்தார்.   முதல் நிகழ்வு 2022 ஆம் ஆண்டு அக்டோபர் 15 முதல் 18 ஆம் தேதி வரை இந்தியாவின் வாரணாசி நகரத்தில் நடைபெற்றது. 

இந்த விழாவின் நோக்கம் உள்நாட்டு மற்றும் பன்னாட்டுத் திரைப்படங்களை ஒரு கலை வடிவமாகவும், பொழுதுபோக்கு வடிவமாகவும், திறந்த மற்றும் உரையாடல் கலாச்சாரத்துடன் கூடிய ஒரு துறையாகவும் வழங்குவதாகும்.

2022
----

2022 ஆம் ஆண்டில், நடைபெற்ற விழாவில் 14 நாடுகளில் இருந்து 113 திரைப்பட உள்ளீடுகள் கிடைத்தன. இதில் 21 திரைப்படங்கள் தேர்ந்தெடுக்கப்பட்டன. 60 குறும்படங்கள் விழாவில் திரையிடப்பட்டன.

2023
----

2023 ஆம் ஆண்டில், விழாவில் 18 நாடுகளில் இருந்து 130 திரைப்பட உள்ளீடுகள் கிடைத்தன, அவற்றில் 18 திரைப்படங்கள் மற்றும் 37 குறும்படங்கள் தேர்ந்தெடுக்கப்பட்டன.

மேற்கோள்கள்
-----------

1. ↑  "वाराणसी का अपना पहला 'मणिकर्णिका अंतर्राष्ट्रीय फिल्म समारोह', एक्टर संजय मिश्रा करेंगे उद्घाटन" (in hi). .
2. 1 2  "अभिनेता संजय मिश्रा वाराणसी में - 'मणिकर्णिका अंतर्राष्ट्रीय फिल्म समारोह' का करेंगे उद्घाटन - Actor Sanjay Mishra will inaugurate the film festival Manikarnika International Film Festival in Varanasi" (in hi). .
3. ↑  "मणिकर्णिका फिल्म महोत्सव का समापन:3 दिन में दिखाई गई 52 फिल्म, बनारसी अंदाज में दिखे अभिनेता संजय मिश्रा". .

புற இணைப்புகள்
--------------

* அதிகாரப்பூர்வ இணையதளம்